
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1434 


22 Οκτωβρίου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός αριθμού συνεργατών που θα απασχολη¬ 


θούν με σύμβαση μίσθωσης έργου στο ΥΠΕΘΟ.... 1 
Σύσταση ελεγκτικής ομάδας για τη διενέργεια ελέγ¬ 
χου στην Ειδική Υπηρεσία Διαχείρισης του Ε.Π. Ιο- 
νίων Νήσων. 2 


Καθορισμός αμοιβής των μελών της Ομάδας Εργα¬ 
σίας για την αναμόρφωση και τον εκσυγχρονισμό 
του θεσμικού πλαισίου περί εκπονήσεως μελετών 
δημοσίων έργων και παροχής συναφών υπηρε¬ 
σιών, καθώς και η εναρμόνιση και η προσαρμογή 


του προς τις ισχύουσες κοινοτικές οδηγίες. 3 

Όροι και προϋποθέσεις λειτουργίας των Λαϊκών Αγο¬ 
ρών . 4 


ΑΠΟΦΑΣΕΙΣ 

Αριθ. 23137/2192 (1) 


Καθορισμός αριθμού συνεργατών που θα απασχολη¬ 
θούν με σύμβαση μίσθωσης έργου στο ΥΠΕΘΟ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΘΝΙΚΗΣ ΟΙΚΟΝΟΜΙΑΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 6παρ. 1 του Ν. 1256/82 (ΦΕΚ65/τ.Α'/82), 
"Καθιέρωση ανωτάτου ορίου απολαβών στο δημόσιο το¬ 
μέα κ.λ.π." 

β. Του άρθρου 6 "συμβάσεις μίσθωσης έργου" του Ν. 
2527/7.10.97 (ΦΕΚ 206/8.10.97) "Τροποποίηση και συμπλή¬ 
ρωση διατάξεωντου Ν. 2190/1994 και άλλες διατάξεις". 

γ. Του άρθρου 22 παρ. 3 κεφ. Τέταρτο "Έλεγχος δημο¬ 
σίων δαπανών, του Ν. 2362/23.11.95 (ΦΕΚ. 247/τ.Α/ 
27.11.95) "Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις". 

2. Την ΠΥΣ αριθμ. 55/11.11.98 άρθρο 3 παρ. θ' (ΦΕΚ 
252/τ.Α'/12.11.98) "Εξαιρέσεις από την αναστολή διορι¬ 
σμών και προσλήψεων στο Δημόσιο Τομέα", όπως τροπο¬ 
ποιήθηκε με την ΠΥΣ 35/21.7.2000 (ΦΕΚ.171/τ.Α'/ 


24.7.2000) "Αναστολή διορισμών και προσλήψεων στο 
Δημόσιο Τομέα μέχρι 31.12.2001". 

3. Την αριθμ. ΔΙΔΚ/Φ.1/2/11187/12.5.2000 (ΦΕΚ 630/ 
τΒ'/12.5.2000) απόφαση του Πρωθυπουργού και της 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, "Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης". 

4. Την αριθμ. 27081/ΔΙΟΕ 540/27.7.2000 (ΦΕΚ 970/τ.Β'/ 

3.8.2000) απόφαση του Πρωθυπουργού και του Υπουρ¬ 
γού Εθνικής Οικονομίας "Καθορισμός αρμοδιοτήτων των 
Υφυπουργών Εθνικής Οικονομίας". 

5. Την αριθμ. 1039386/441/21.4.2000 (ΦΕΚ 571/τ.Β'/ 

21.4.2000) απόφαση του Πρωθυπουργού και του Υπουρ¬ 
γού Οικονομικών "Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών". 

6. Την ανάγκη εκπόνησης του παρακάτω έργου, απο¬ 
φασίζουμε: 

1. Καθορίζουμε, δύο (2) συνεργάτες διερμηνείς κατό¬ 
χους πτυχίου ανωτάτης σχολής με άριστη γνώση της αρα¬ 
βικής γλώσσας, με εμπειρία σε θέματα που αφορούν τις 
οικονομικές σχέσεις της Ελλάδος με τις Αραβικές Χώρες 
καθώς και διερμηνείας στα ανωτέρω θέματα, να απασχο¬ 
ληθούν με σύμβαση μίσθωσης έργου στο Υπουργείο 
Εθνικής Οικονομίας και συγκεκριμένα στο Τμήμα Α' της 
Δ/νσης Αναπτυσσομένων Οικονομιών, που έχει σχέση με 
τις χώρες της Μέσης Ανατολής και τις αναπτυσσόμενες 
χώρες Ασίας, Αφρικής και Λατινικής Αμερικής της Γ ενικής 
Διεύθυνσης Ο.Ε.Σ. της Γενικής Γραμματείας Δ.Σ., με την 
εκτέλεση έργου που συνίσταται: 

Στην προετοιμασία των Μικτών Διυπουργικών Επιτρο¬ 
πών Οικονομικής, Τεχνικής Συνεργασίας μεταξύ της Ελ¬ 
λάδος και των Αραβικών Χωρών σε ότι αφορά τη διεξα¬ 
γωγή της σχετικής αλληλογραφίας (όπου και όταν απαι¬ 
τείται η χρήση της αραβικής γλώσσας). 

Στη διερμηνεία κατά τη διάρκεια των συνομιλιών και δια¬ 
πραγματεύσεων οι οποίες λαμβάνουν χώρα στο πλαίσιο 
επισήμων και υπηρεσιακών επισκέψεων προς ή από τις 
χώρες αυτές. 

Στη μετάφραση των Πρακτικών, Μνημονίων, Πρωτο¬ 
κόλλων και Συμφωνιών που θα υπογράφονται με τη λήξη 
των εργασιώντων Μικτών Διυπουργικών Επιτροπών ή των 
Επιτροπών Εμπειρογνωμόνων Ελλάδος-Αραβικών χω¬ 
ρών, δεδομένου ότι στις περισσότερες των περιπτώσεων 
απαιτείται η υπογραφή των επισήμων κειμένων σε τρεις 
(3) γλώσσες. 

Στη διερμηνεία των συνομιλιών της πολιτικής ηγεσίας 
του Υπουργείου και των υπηρεσιακών παραγόντων και 
εμπειρογνωμόνων του ΥΠ ΕΘΟ, καθώς και λοιπών Υπουρ¬ 
γείων (π.χ. ΥΠΕΞ) όταν παρίσταται ανάγκη με Άραβες 
ομολόγους τους και λοιπούς επισήμους από τις χώρες 
αυτές που θα επισκέπτονται την Ελλάδα. 

Επίσης θα καλούνται να προσφέρουν αντίστοιχο έργο 
και κατά τη διοργάνωση επισήμων αραβο-ελληνικών συ¬ 
νεδρίων καθώς και άλλων σημαντικών εκδηλώσεων, όπως 
σεμιναρίων, συμποσίων, ΡΟΒΑ κ.λ.π. 

2. Το χρονικό διάστημα που θ’ απασχοληθούν οι ανωτέ¬ 
ρω συνεργάτες στην εν λόγω Δ/νση του ΥΠΕΘΟ, ορίζεται 
σε δύο (2) χρόνια έκαστος και η κατ’ αποκοπή αμοιβής 
τους θα ανέλθει σε ένα εκατομμύριο επτακόσιες χιλιάδες 
(1.700.000) δραχμές το χρόνο, για κάθε έναν χωριστά και 
θα βαρύνει τις πιστώσεις του Τακτικού Προϋπολογισμού 
έτους 2001 Κ.Α. 0871 φορέας 13/110 "Αμοιβές φυσικών 
προσώπων με σύμβαση έργου" του Υπουργείου Εθνικής 
Οικονομίας, για δε το υπόλοιπο χρονικό διάστημα μέχρι 
τη λήξη της σύμβασης τους έχει γίνει η πρόβλεψη και εγ¬ 
γραφή της σχετικής δαπάνης. 

3. Το ανωτέρω έργο δεν συνδέεται με το ωράριο εργα¬ 
σίας της υπηρεσίας και δεν ανάγεται στον κύκλο καθηκό¬ 
ντων των υπαλλήλων του Υπουργείου Εθνικής Οικονομίας. 

4. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 2001 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΑΣ 

ΛΕΩΝΙΔΑΣ ΤΖΑΝΗΣ ΓΙΑΝΝΗΣ ΖΑΦΕΙΡΟΠΟΥΛΟΣ 

ΟΙΚΟΝΟΜΙΚΩΝ 

ΓΕΩΡΓΙΟΣ ΔΡΥΣ 
-♦- 

Αριθ. 386/0051 (2) 

Σύσταση ελεγκτικής ομάδας γιατη διενέργεια ελέγχου στην 
Ειδική Υπηρεσία Διαχείρισης του Ε.Π. Ιονίων Νήσων. 

Ο ΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθ. 17 του Ν. 2860/2000 "Διαχείρι¬ 
ση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις". 

2. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς (ΦΕΚ571 τ.Β'). 

3. Την ανάγκη διενέργειας ελέγχου στην Ειδική Υπηρε¬ 
σία Διαχείρισης του Ε.Π. Ιονίων Νήσων στα πλαίσια ελέγ¬ 
χου των προγραμμάτων του Γ Κ.Π.Σ. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη 120.000 δρχ. για την αμοιβή των 
ελεγκτών, η οποία βαρύνει τον ΚΑΕ 0515 του φορέα 140 
του Υπουργείου Οικονομικών, ενώ οι δαπάνες μετακίνη¬ 
σης και διαμονής θα βαρύνουν τις πιστώσεις του Ε.Π. Τε¬ 
χνικής Βοήθειας Κ.Π.Σ. και η ημερήσια αποζημίωση θα 
βαρύνει την από 12.6.1996. 

Τυχόν διαφορές που προκύπτουν από τις ανωτέρω απο¬ 
φάσεις για έξοδα διαμονής και έξοδα μετακίνησης και δεν 
καλύπτονται από τη ν 26.6.1995 σύ μβαση σύ μφωνα με τον 
οδηγό τεχνικής βοήθειας θα βαρύνουντην από 12.6.1996 
σύμβαση. 

5. Την αριθμ. 2/30195/0022/18.5.2001 απόφαση του 
Υπουργού Οικονομικών "Καθορισμός αποζημίωσης των 


μελώντων ελεγκτικών ομάδωντου άρθρου 17 (παρ.6) του 
ν. 2860/2000". 

6. Την αριθμ. 14/7.9.2001 Συνεδρίαση της Επιτροπής 
Δημοσιονομικού Ελέγχου, αποφασίζουμε: 

Συνιστούμε ελεγκτική ομάδα για τη διενέργεια ελέγχου 
στην Ειδική ΥπηρεσίαΔιαχείρισηςτου Ε.Π. Ιονίων Νήσων, 
στα πλαίσια του Γ Κ.Π.Σ. 

Μέλη της Ελεγκτικής ομάδας ορίζονται οι εξής: 

Τουρίμπαμπας Νικόλαος, υπάλληλος της 52ης Δ/νσης 
Μελετών και Αξιολόγησης του Γ.Λ.Κ. 

Τσουκίας Φώτιος, Προϊστάμενος της Υ.Δ.Ε. Κέρκυρας. 

Ο έλεγχος θα διενεργηθεί στην έδρα της παραπάνω 
υπηρεσίας κατά το χρονικό διάστημα από 24.10.2001 έως 
27.10.2001. 

Έργο της Ελεγκτικής Ομάδας είναι ο έλεγχος της λει¬ 
τουργίας της Ειδικής Υπηρεσίας (Διαχειριστικής Αρχής) 
σε επίπεδο Επιχειρησιακού Προγράμματος και ειδικότε¬ 
ρα η οργάνωση, στελέχωση, εκπαίδευση και εσωτερικός 
έλεγχος. 

Μετά το πέρας του ελέγχου θα συνταχθεί έκθεση με τα 
αποτελέσματα του ελέγχου, που θα παραδοθεί στην Δι¬ 
εύθυνση Μελετών και Αξιολόγησης του Γενικού Λογιστη¬ 
ρίου του Κράτους, για εισήγηση στην Επιτροπή Δημοσιο¬ 
νομικού Ελέγχου (Ε.Δ.ΕΛ.). 

Στα μέλη της ελεγκτικής ομάδας, θα καταβληθεί η προ- 
βλεπόμενη αποζημίωση από την υπό στοιχείο 4 του προ¬ 
οιμίου απόφαση. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 18 Οκτωβρίου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αοιθ. 2/58991/0022 (3) 

Καθορισμός αμοιβής των μελών της Ομάδας Εργασίας 
για την αναμόρφωση και τον εκσυγχρονισμό του θε¬ 
σμικού πλαισίου περί εκπονήσεως μελετών δημοσίων 
έργων και παροχής συναφών υπηρεσιών, καθώς και η 
εναρμόνιση και η προσαρμογή του προς τις ισχύουσες 
κοινοτικές οδηγίες. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του Ν. 2229/ 
1994 (ΦΕΚΑΊ38). 

2. Τις διατάξεις του άρθρου 3 του Ν. 1256/1982 (ΦΕΚ Α' 65). 

3. Τις διατάξεις του άρθρου 19 του Ν. 2470/1997 (ΦΕΚ 
Α' 40). 

4. Τις διατάξεις της παρ. 2 του άρθρου δωδέκατου του 
Ν. 2338/1995 (ΦΕΚ Α'202). 

5. Το με αριθ. 2022002/2747/0022/4-4-97 έγγραφο του 
Γ.Λ.Κ., με το οποίο δίδονται οδηγίες για την εφαρμογή 
των διατάξεων του Ν .2470/97 . 

6. Το με αριθ. 98320264/23.4.98, έγγραφο των Ευρω¬ 
παϊκών Κοινοτήτων σχετικά με το επιλέξιμο της δαπάνης 
αποζημίωσης μελών και επιτροπών. 

7 .Την με αριθμό Δ17α/10/ΦΝ223 7.2.2001 (ορθή επα¬ 
νάληψη 9.2.01) απόφαση συγκρότησης της Ομάδας Ερ- 

γασίας καθώς και της συμπλήρωσης της ανωτέρω επι¬ 
τροπής με την υπ’ αρΔ17α /07/33ΦΝ223 30.5.2001. 

8. Το από 1.1.2001 έγγραφο του Προέδρου της εν θέ- 
ματι Επιτροπής, με το οποίο υποβλήθηκε το έργο της 
στον Υφυπουργό ΠΕΧΩΔΕ. 

9. Την αριθ. 2/74260/0004/15.10.99 απόφαση μεταβίβα¬ 
ση εξουσίας υπογραφής, σύμφωνα με το άρθρο 7 παρ. 1 
του Ν. 1943/91 Γενικό ΓραμματέαΔημοσιονομικής Πολιτι¬ 
κής του Υπουργείου Οικονομικών και στους Γενικούς 
Γραμματείς των Υπουργείων Εθνικής Οικονομίας Περι¬ 
βάλλοντος Χωροταξίας και Δημοσίων έργων, Εθνικής 
Παιδείας και Θρησκευμάτων, Εμπορικής Ναυτιλίας και 
Δημόσιας τάξης (ΦΕΚ 1925/τ.β'/25.1.99). 

10. Τις διατάξεις του άρθρου 40 του Ν.847/78 όπως συ¬ 
μπληρώθηκε με τις διατάξειςτου άρθρου 8του Ν. 2129/93, 
επειδή: 

Σύμφωνα με τις διατάξεις της παρ. 2 του άρθρου δωδέ¬ 
κατου του ν. 2338/95, στις περιπτώσεις συγκρότησης επι¬ 
τροπών, για επεξεργασία ειδικών θεμάτων της ΓΓΔΕ οι 
δαπάνες των σχετικών αμοιβών βαρύνουν τις πιστώσεις 
του έργου που προσδιορίζονται με την απόφαση συγκρό¬ 
τησης των επιτροπών αυτών. 

Ορίζεται ότι η δαπάνη για τις αμοιβές των μελών της θα 
καλυφθεί από τις πιστώσεις. 

Α. του έργου 67102 "εξοπλισμός Υπηρεσιών-υποπαρά- 
γραφος 01" της ΣΑΕ 071. 

Β. και από τις πιστώσεις έργου δαπάνες χρήσεων εμπει- 
ρογνομώνων και λοιπών ειδικοτήτων ΣΑΜ 01 0087184. 

Η ομάδα εργασίας αποτελείται τόσο από δημόσιους 
λειτουργούς όσο και από ελεύθερους επαγγελματίες και 
εργάσθηκε εκτός ωραρίου υπηρεσίας για την παράδοση 
του ανωτέρω έργου, σε οκτώ (8) μήνες, αποφασίζουμε: 

Α. Καθορίζουμε αμοιβή για τα μέλη της Επιτροπής, ως 
εξής: 

1. Απόστολος Γέροντας, καθηγητής Πανεπιστημίου, 8 
μήνες 200.000 δρχ. = 1.600.000 

2. Δημοσθένης Τουλιάτος, καθηγητής Ε.Μ.Π., 4 μήνες 
150.000 δρχ = 600.000 

3. Νικόλαος Δεσύλλας, πρόεδρος Ι.Ο.Κ., 5 μήνες 
150.000 δρχ.= 750.000 

4. Ιωάννης Σπερελάκης, προϊστάμενος ΔΜΕΟ, 8 μήνες 
150.000 δρχ = 1.200.000 

5. Θάλεια Ξηρομερίτου, υπάλληλος του κλάδου ΠΕ7, 5 
μήνες 150.000 δρχ = 750.000 

6. Γιάννης Μαρκάκης, δικηγόρος, 7 μήνες 150.000 δρχ 
= 1.050.000 

7. Νικόλαος Αντωνίου, Νομικός Σύμβουλος, 6 μήνες 
150.000 δρχ = 900.000 

8. Παναγιώτης Χασάπης, δικηγόρος, 8 μήνες 150.000 
δρχ = 1.200.000 

9. Γρηγόρης Δρέττας, Πολ. Μηχ/κός Μελετητής, 7 μή¬ 
νες 150.000 δρχ = 1.050.000 

10. Ευδοκία Στειροπούλου, δικηγόρος, 8 μήνες 150.000 
δρχ = 1.200.000 

11. Παναγιώτης Παναγόπουλος, πρόεδρος ΣΕΓΜ, 8 μή¬ 
νες 150.000 δρχ = 1.200.000 

12. Μανώλης Σταυρακάκης, πρόεδρος ΓΕΩΤΕ, 3 μήνες 
150.000 δρχ = 705.000 

13. Δημήτριος Κουρκουμέλης, δικηγόρος, 7 μήνες 
150.000 δρχ = 1.050.000 

14. Χρήστος Γεωργανόπουλος, Πολ.Μ/κος ΕΓΝΑΤΙΑ 
Α.Ε, 3 μήνες 150.000 δρχ = 450.000 


15. Χρήστος Σινάνης, εκπρόσωπος ΤΕΕ, 1 μήνας 
150.000 δρχ = 150.000 

16. Κωνσταντίνος Αλεξόπουλος, εκπρόσωπος ΤΕΕ, 3 
μήνες 150.000 δρχ = 450.000 

17. Ολυμπία Βαγγελάτου, εκπρόσωπος ΤΕΕ, 2 μήνες 
150.000δρχ = 300.000 

18. Γεώργιος Σταυρόπουλος, υπάλληλος του κλάδου 
ΤΕ8, 8 μήνες 150.000 δρχ = 1.200.000 

Β. Εγκρίνουμε συνολική πίστωση για την κάλυψη των 
ανωτέρω δαπανών, ποσού δέκα πέντε εκατομμυρίων 
επτακοσίων χιλιάδων δραχμών (15.700.000). 

Γ .Εγκρίνουμε η καταβολή της ανωτέρω αμοιβής να γί¬ 
νει με ευθύνη της Δ/νσης Προγράμματος, Προτύπων και 
Διεθνών Σχέσεων (Δ11) της Γ.Γ.Δ.Ε και από υπόλογο που 
θα ορίσει η Δ/νση αυτή. 

Δ. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 19 Οκτωβρίου 2001 
Οι Γ ενικοί Γ ραμματείς 

Υπ. Περιβάλλοντος 

Δημ. Πολιτικής Χωροταξίας 

Υπ. Οικονομικών και Δημοσίων Έργων 

ΙΩΑΝ. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-♦- 

Αοιθυ. Α2-2502 (4) 

Όροι και προϋποθέσεις λειτουργίας των Λαϊκών Αγορών 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

Τις διατάξεις 

Α. Του Ν. 1558/85 (ΦΕΚ 137/Α/1985) "Κυβέρνηση και Κυ¬ 
βερνητικά Όργανα". 

Β. Του Π.Δ. 397/1988 (ΦΕΚ 185/Α/1988) "Οργανισμόςτου 
Υπουργείου Εμπορίου", όπως τροποποιήθηκε και ισχύει. 

Γ. Του άρθρου 7του Ν.2323/95 (ΦΕΚ 145/Α/1995). 

Δ. Του Π.Δ. 27/1.2.96 "Συγχώνευση των Υπουργείων 
Τουρισμού, Βιομηχανίας, Ενέργειας - Τεχνολογίας και 
Εμπορίου στο Υπουργείο Ανάπτυξης. 

2. Την ανάγκη ρύθμισης θεμάτων για την εύρυθμη λει¬ 
τουργία των λαϊκών αγορών, τη διασφάλιση των συμφε- 
ρόντωντου καταναλωτικού κοινού καιτηνδημιουργίατων 
προϋποθέσεων αυτών που θα συμβάλλουν στον υγιή 
ανταγωνισμό. 

3. Την με αριθ. 303/5.3.00 κοινή απόφαση του Πρωθυ¬ 
πουργού και του Υπουργού Ανάπτυξης "Περί ανάθεσης 
αρμοδιοτήτων στους Υφυπουργούς Ανάπτυξης". 

4. Το γεγονός ότι δεν προκαλείται δαπάνη σε βάρος του 
κρατικού προϋπολογισμού. 

5. Την αριθμ. 40/10.10.2001 απόφαση του ΔΣτου Τ.Λ.Α. 

Ορίζουμε ότι 

Άρθρο 1 

1. Άδειες πωλητών λαϊκών αγορών δικαιούνται επαγ- 
γελματίες και παραγωγοί (φυσικά πρόσωπα), καθώς και 
συνεταιριστικές οργανώσεις. 

2. Η Επαγγελματική άδεια, χορηγείται για την άσκηση 
βιοποριστικού επαγγέλματος και ως εκ τούτου απαγο¬ 
ρεύεται άλλη επαγγελματική δραστηριότητα ή ελευθέριο 
επάγγελμα στον δικαιούχο. 

3. Η ηλικία των δικαιούχων αδειών καθορίζεται από 20 
μέχρι 53 ετών (λαμβάνεται υπόψη το έτος γέννησης) με 

εξαίρεση την ηλικία των παραγωγών που δεν πρέπει να 
υπερβαίνει το 65ο έτος. Ακόμη οι άνδρες πρέπει να έχουν 
εκπληρώσει τις στρατιωτικές τους υποχρεώσεις ή να 
έχουν νόμιμη απαλλαγή. 

Άρθρο 2 

1. Το Δ.Σ. του Τ.Λ.Α. κάθε χρόνο, εισηγείται στον αρμό¬ 
διο Υπουργό τον αριθμό ανά είδος των επαγγελματικών 
αδειών που θα αποφασίζει να χορηγούνται για λαϊκές 
αγορές, που λειτουργούν ή για αγορές που συνιστώνται 
για πρώτη φορά εν ευθέτω χρόνω. Ο Υπουργός προβαίνει 
στην προκήρυξη των επαγγελματικών αδειών, σύμφωνα 
με τους όρους και τις προϋποθέσεις που ορίζονται στην 
παρούσα. Η απόφαση-προκήρυξη δημοσιεύεται σε δύο 
τουλάχιστον ημερήσιες εφημερίδες. 

2. Όροι και προϋποθέσεις χορήγησης αδειών λαϊκών 
αγορών. 

Α. ΕΠΑΓΓΕΛΜΑΤΙΕΣ 

1. Δικαιούχος επαγγελματικών αδειών είναι: 

α) Σε ποσοστό 30% άνεργοι 

β) Σε ποσοστό 38% υπάλληλοι πωλητών λαϊκών αγορών 
τουλάχιστον επί μία διετία, πλανόδιοι έμποροι-πωλητές με 
άσκηση επαγγέλματος επί μία διετία, ιδιοκτήτες ή υπάλλη¬ 
λοι καταστημάτων, των οποίων έχει διακοπεί η λειτουργία, 
για το ίδιο με το προηγούμενο χρονικό διάστημα. 

γ) Σε ποσοστό 15% πολύτεκνοι με παιδιά ηλικίας κάτω 
των 18 ετών 

δ) Σε ποσοστό 17%: 1. Γονείς παιδιών με ειδικές ανά¬ 
γκες. 2. Ανάπηροι που μπορούν να ασκήσουν το επάγ¬ 
γελμα (εφόσον δεν συνταξιοδοτούνται από κανένα φο¬ 
ρέα). 3. Απεξαρτημένοι αλκοολικοί και τοξικομανείς. 4. 
Παλινοστούντες ομογενείς. 5. Πολιτικοί πρόσφυγες και 
τέκνα αγωνιστών Εθνικής αντίστασης. 

2. Μαζί με την αίτησή τους οι ενδιαφερόμενοι οφείλουν να 
υποβάλλουν: Α) Αποδεικτικά στοιχεία της επικαλούμενης 
από τον καθένα ιδιότητας (ήτοι βεβαίωση Ο.Α.Ε.Δ., βιβλιά¬ 
ρια ΙΚΑ, πιστοποιητικό ΚΕΘΕΑ κ.λ.π.). Β) Αποδεικτικό εκ¬ 
πλήρωσης στρατιωτικών υποχρεώσεων (πιστοποιητικό 
στρατολογίας τύπου Α ή νόμιμης απαλλαγής. Γ) Αντίγραφα 
φορολογικών δηλώσεων, με τα σχετικά εκκαθαριστικά ση¬ 
μειώματα της Δ. Ο. Υ. για τα εισοδήματα της τελευταίας τριε¬ 
τίας του ενδιαφερομένου, του/της συζύγου και των προ- 
οτατευόμενων μελών ή υπεύθυνη δήλωση του Ν. 1599/86, 
περί μη υποβολής φορολογικής δήλωσης, θεωρημένη από 
την αρμόδια Δ.Ο.Υ. Δ) Πιστοποιητικό οικογενειακής κατά¬ 
στασης. Ε) Πρόσφατο απόσπασμα ποινικού μητρώου, 
εκτός των απεξαρτημένων αλκοολικών και τοξικομανών της 
κατηγορίας Δ της παραγρ. Α1 (επαγγελματίες) του άρθρου 
2 του παρόντος. ΣΤ) Κάθε άλλο σχετικό δικαιολογητικό που 
θα κριθεί απαραίτητο στην προκήρυξη, στα πλαίσια της επι¬ 
βεβαίωσης των προϋποθέσεων των Α-Δ κατηγοριών της 
παρ. Α1 (επαγγελματίες), άρθρ. 2 του παρόντος. 

3. Αποκλείονται ενδιαφερόμενοι οι οποίοι κατά το χρό¬ 
νο υποβολής της αίτησής τους και έξι (6) μήνες πριν 
ασκούν επάγγελμα συναφές με αυτό του πωλητή λαϊκών 
αγορών, εκτός από τους πλανόδιους πωλητές. 

4. Με απόφασή του αρμόδιου Υπουργού ορίζεται τριμε¬ 
λής Επιτροπή αποκαλούμενη "Επιτροπή κατάταξης" η 
οποία συντάσσει συγκριτικούς πίνακες κατάταξης για κά¬ 
θε κατηγορία (Α-Δ) δικαιούχων αδειών. Ο κάθε ενδιαφε¬ 
ρόμενος μπορεί να υποβάλλει αίτηση για κατάταξη σε μια 
μόνο από τις παραπάνω κατηγορίες. Οποιαδήποτε άλλα 
στοιχεία αποτελούν προϋποθέσεις για τις υπόλοιπες κα¬ 
τηγορίες, μπορούν να συνυπολογίζονται επικουρικά. 


Οι πίνακες κατάταξης υποβάλλονται στο Δ.Σ. του Τ.Λ.Α. 
το οποίο τους εγκρίνει και τους αναρτά στα γραφεία του 
Τ.Λ.Α. και στο εποπτεύον Υπουργείο. Από την ημερομηνία 
ανάρτησης αρχίζει το 10ήμερο για την υποβολή ενστάσε¬ 
ων κατά του πίνακα κατάταξης, ενώπιον του αρμοδίου 
Υπουργού. Μετά το τέλος της ΙΟήμερης προθεσμίας και 
εντός ενός μηνάς, ο αρμόδιος Υπουργός, μετά την κρίση 
του επί των ενστάσεων, διαμορφώνει και επικυρώνει τον 
τελικό πίνακα των προκριθέντων. 

5. Τα κριτήρια με τα οποία συντάσσονται οι συγκριτικοί 
πίνακες κατάταξης πρέπει να καθορίζονται στην απόφα¬ 
ση προκήρυξης των νέων αδειών. 

6. Στην περίπτωση που δεν εξαντληθούν οι άδειες κατά 
το ποσοστό μίας εκάστης κατηγορίας του κεφ. Α "ΕΠΑΓ- 
ΓΕΛΜΑΤΙΕΣ" του παρόντος άρθρου κατανέμονται στις 
υπόλοιπες κατηγορίες ισομερώς. Επίσης στην περίπτω¬ 
ση που συντρέχουν οι ίδιες προϋποθέσεις μεταξύ δύο ή 
περισσοτέρων ενδιαφερομένων τότε χωρεί κλήρωση για 
την πλήρωση του πίνακα κατάταξης. 

7. Η επαγγελματική άδεια μπορεί να χρησιμοποιηθεί, 
ύστερα από έγκριση του Τ.Λ.Α., από τον/την σύζυγο 
του/της αδειούχου ή τα παιδιά τους εφόσον είναι προ- 
στατευόμενα μέλη, δεν έχουν άλλη άδεια και δεν ασκούν 
άλλο επάγγελμα. 

Β. ΠΑΡΑΓΩΓΟΙ 

1. Άδειες παραγωγών πωλητών λ. αγορών χορηγούνται 
από το Δ.Σ. του Τ.Λ.Α. το οποίο και καθορίζει τη διάρκεια 
ισχύος αυτών. 

Η παραγωγική άδεια μπορεί να χρησιμοποιηθεί, ύστερα 
από έγκριση του Τ.Λ.Α., από τον/την σύζυγο του/της αδει¬ 
ούχου ή τα παιδιά τους εφόσον είναι προστατευόμενα μέ¬ 
λη, δεν έχουν άλλη άδεια και δεν ασκούν άλλο επάγγελμα. 

2. Δικαιούχοι παραγωγικών αδειών είναι αγρότες, πα¬ 
ραγωγοί κατά κύριο επάγγελμα (φυσικά πρόσωπα), ηλι¬ 
κίας 20 έως 65 ετών και διαθέτουν οι ίδιοι ικανή παραγω¬ 
γή οπωροκηπευτικών, μελιού, φυτών, χώματος, αυγών, 
ξηρών καρπών, οσπρίων, ελαιολάδου, κρασιού, δενδρυλ¬ 
λίων, ελιών και λοιπών αγροτικών προϊόντων, στη φυσική 
τους κατάσταση. Ο συγκαλλιεργητής πρέπει να είναι σύ¬ 
ζυγος, παιδί, εγγόνι, γαμπρός ή νύφη του ιδιοκτήτη του 
καλλιεργούμενου κτήματος. 

Δικαιούχοι παραγωγικής άδειας είναι και οι παραγωγοί 
υδατοκαλλιεργητές (φυσικά πρόσωπα) εφόσον προσκο¬ 
μίζουν άδεια λειτουργίας της μονάδας υδατοκαλλιέργει¬ 
ας και βεβαίωση από την αρμόδια υπηρεσία της Νομαρ¬ 
χίας, από την οποία θα προκύπτον, ότι η μονάδα είναι σε 
λειτουργία, τα είδη και οι ποσότητες των παραγομένων 
προϊόντων. 

Νέες παραγωγικές άδειες δεν θα χορηγούνται εφόσον 
τα προς πώληση είδη βρίσκονται σε αποθηκευτικούς χώ¬ 
ρους (ψυγεία-αποθήκες κ.λ.π.) 

3. Για τη χορήγηση από το Δ.Σ. του Τ.Λ.Α. της άδειας απαι¬ 
τούνται: Α) Προσκόμιση σχετικής βεβαίωσης που εκδίδεται 
από τριμελή επιτροπή η οποία συγκροτείται με απόφαση 
του Νομάρχη. Β) Βιβλιάριο ΟΓΑ ή βεβαίωση του κλάδου κύ¬ 
ριας ασφάλισης του ΟΓΑ Γ) Αντίγραφο φορολογικής δή¬ 
λωσης (και το έντυπο Ε9) για τα εισοδήματα του ενδιαφε¬ 
ρομένου, του/της συζύγου και των προοτατευόμενων με¬ 
λών. Δ) Αποδεικτικό εκπλήρωσης στρατιωτικών υποχρεώ¬ 
σεων (πιστοποιητικό στρατολογίας τύπου Α) ή νόμιμης 
απαλλαγής. Ε) Πρόσφατο απόσπασμα ποινικού μητρώου. 
Στ) Βεβαίωση της Ν .Α. του τόπου διαμονής περί μη κατοχής 
από τον ενδιαφερόμενο τον ή την σύζυγο ή τα προστατευ¬ 
όμενα μέλη παραγωγικής ή επαγγελματικής άδειας. 

4. Για την ανανέωση παραγωγικής άδειας απαιτείται η 
προσκόμιση των Α, Β και ΣΤ δικαιολογητικών της προη¬ 
γούμενης παραγράφου καθώς και απόδειξη καταβολής 
τυχόν επιβληθέντος προστίμου. 

5. Η τριμελής επιτροπή που συγκροτείται με απόφαση 
του Νομάρχη αποτελείται από: Α) Τον Δήμαρχο ή Πρόε¬ 
δρο του οικείου Δήμου ή Κοινότητας με αναπληρωτή ένα 
μέλος του Δημοτικού ή Κοινοτικού Συμβουλίου το οποίο 
ορίζει ο ίδιος. Β) Τον Γεωπόνο γεωργικών εφαρμογών ή 
το Γεωπόνο του Δήμου όπου υπάρχει. Γ) Τον πρόεδρο του 
Αγροτικού Συλλόγου ή Συνεταιρισμού της περιοχής ή 
κατ’ εξαίρεση τον Πρόεδρο του Μελισσοκομικού Συλλό¬ 
γου της περιοχής όπου υπάρχει, εφόσον ο ενδιαφερόμε¬ 
νος για απόκτηση άδειας είναι μελισσοπαραγωγός. Τα 
πρόσωπα των ανωτέρω περιπτώσεων Β και Γ ορίζονται με 
τους νόμιμους αναπληρωτές τους. Προεδρεύει της Επι¬ 
τροπής το πρόσωπο που ορίζεται στην περίπτωση Α. 

6. Προκειμένου να αποφανθεί η παραπάνω επιτροπή ο 
ενδιαφερόμενος παραγωγός υποβάλλει μαζί με την αίτη¬ 
ση, η οποία προηγουμένως έχει πρωτοκολληθεί στα βι¬ 
βλία του Δήμου ή της Κοινότητας και στην οποία επισυνά¬ 
πτεται η πράξη της επιτροπής και: Α) Επικυρωμένο αντί¬ 
γραφο των αναλυτικών στοιχείων φορολογίας εισοδή¬ 
ματος του παραγωγού (Έντυπο Ε3) των δύο προηγουμέ¬ 
νων ετών . Β) Αντίγραφο συμβολαιογραφικής πράξης ή μι¬ 
σθωτηρίου το οποίο πρέπει να έχει συνομολογηθεί και θε¬ 
ωρηθεί από την οικεία Δ. Ο.Υ. τρεις (3) τουλάχιστον μήνες 
προ της έναρξης της καλλιεργητικής περιόδου προκειμέ¬ 
νου για μισθωμένα κτήματα. Το μισθωτήριο ειδικά για κτή¬ 
ματα δενδροκαλλιέργειας ή αμπελοκαλλιέργειας να είναι 
δετούς τουλάχιστον διάρκειας και να έχει συνομολογηθεί 
προ ενός τουλάχιστον έτους, απάτης υποβολής του, απο- 
δεικνυομένου τούτου από αντίστοιχη θεώρηση της αρμό¬ 
διας Δ.Ο.Υ. Γ) Επικυρωμένο αντίγραφο μητρώου αγρο¬ 
τών, εφόσον έχει ολοκληρωθεί η σύνταξή του. Δ) Θεωρη¬ 
μένο βιβλιάριο ΟΓΑ ή βεβαίωση του κλάδου κύριας 
ασφάλισης του ΟΓΑ. 

Η Επιτροπή με βάση τα παραπάνω στοιχεία και ύστερα 
από επιτόπιο έλεγχο εκδίδει τη σχετική βεβαίωση, με ανα¬ 
φορά στα προσκομισθέντα δικαιολογητικά και ιδιαίτερα 
στη θέση και έκταση των ακινήτων, την πιθανή στρεμμα- 
τική απόδοση τους κατά προϊόν καθώς και το ιδιοκτησια¬ 
κό καθεστώς αυτών (ιδιόκτητα ή ενοικιαζόμενα). Σε περί¬ 
πτωση που αποδειχθεί εκ των υστέρων ότι στοιχεία της 
βεβαίωσης είναι ψευδή, εκτός των κυρώσεων που τυχόν 
επιβληθούν, σύμφωνα με τις διατάξεις του άρθρου 220 
του Ποινικού Κώδικα επιβάλλεται στον υπεύθυνο της πα¬ 
ράβασης και χρηματικό πρόστιμο μέχρι 2.000.000 δραχ¬ 
μές από το ΔΣ του Τ.Λ.Α. Γ ια προϊόντα προερχόμενα από 
δενδροκαλλιέργειες ή αμπελοκαλλιέργειες η χορήγηση- 
ανανέωση παραγωγικής άδειας θα γίνεται μόνο εφόσον 
το ήμισυ της παραγωγής των προϊόντων αυτών, προέρ¬ 
χεται από ιδιόκτητα κτήματα με εξαίρεση τους νέους 
αγρότες, για όσο διάστημα αυτοί διατηρούν την ιδιότητα, 
αποδεικνυομένης από επίσημα έγγραφα καθώς και των 
ακτημόνων και των βιοκαλλιεργητών. 

7. Ειδικά για τη χορήγηση αδειών νωπών ψαριών το Δ.Σ. 
του Τ.Λ.Α. με απόφασή του καθορίζει σε ετήσια βάση τον 
αριθμό των αδειών, σταθμίζοντας τις ανάγκες των κατανα¬ 
λωτών, τις επικρατούσες κλιματολογικές συνθήκες και το 
χώρο που θα καταλαμβάνει το συγκεκριμένο όχημα μετα¬ 
φοράς και διάθεσης τούτων. Εκτός των ανωτέρω αποδει¬ 
κτικών της επικαλούμενης ιδιότητας και δραστηριότητας 
εκάστου των ενδιαφερομένων (βεβαιώσεις κατά περί¬ 


πτωση των υπηρεσιών των Υπουργείων Γεωργίας, Υγεί¬ 
ας, πρόνοιας και Εμπορικής Ναυτιλίας κ.λ.π.) οιπωλητές- 
παραγωγοί νωπών ψαριών θα προσκομίζουν και αποδει¬ 
κτικό ιδιοκτησίας ή συνιδιοκτησίας αλιευτικού πλοίου. 
Στην τελευταία περίπτωση χορηγείται μια μόνο άδεια σε 
ένα εκ των συνιδιοκτητών. 

8. Άδειες Λαϊκών Αγορών χορηγούνται από το Δ.Σ. του 
Τ.Λ.Α. σε συνεταιριστικές οργανώσεις παραγωγών οι 
οποίες για να τύχουν αδείας οφείλουν να προσκομίσουν: 
α) το Καταστατικό του Συνεταιρισμού, β) ονομαστική κα¬ 
τάσταση των μελών του, θεωρημένη από την αντίστοιχη 
Δ. Ο. Υ. της έδρας του, γ) κατάσταση των παραγομένων ει¬ 
δών και την, υπό συνήθεις καιρικές συνθήκες, παραγόμε- 
νη ποσότητα, θεωρημένη μετά από σχετικό έλεγχο της 
Δ/νσης Γεωργίας της οικείας Νομαρχίας. Οι άδειες που 
χορηγούνται στους Συνεταιρισμούς, δεν υπερβαίνουν 
κατά αρχήντις δέκα (10), εκδίδονται δε σε αυτούς με ανα¬ 
φορά του ονόματος του υπαλλήλου, που θα διενεργεί τις 
πωλήσεις. Εξαιρετικά για τη χορήγηση αδειών νωπών 
πουλερικών σε συνεταιριστικές οργανώσεις το Δ.Σ. του 
Τ.Λ.Α., με απόφασή του καθορίζει σε ετήσια βάση τον 
αριθμό των αδειών σταθμίζοντας τις ανάγκες των κατα¬ 
ναλωτών και το χώρο που θα καταλαμβάνει το συγκεκρι¬ 
μένο όχημα διάθεσης τούτων. Εκτός των ανωτέρω απα¬ 
ραίτητων δικαιολογητικών θα προσκομίζεται και βεβαίω¬ 
ση καταλληλότητας του οχήματος μεταφοράς και 
διάθεσης τούτων. Εφ’ όσον οι Υπηρεσίες του Τ.Λ.Α. δια¬ 
πιστώνουν συνεχείς μεταβολές (τουλάχιστον δύο φορές 
το χρόνο) στους υπαλλήλους του Συνεταιρισμού παρα- 
πέμπεται το θέμα στο Δ.Σ. αυτού, το οποίο κρίνει αν συ¬ 
ντρέχουν λόγοι ανάκλησης της άδειας ή των αδειών. 

9. Το Δ.Σ. του Τ.Λ.Α. μπορεί, σε οποιαδήποτε περίπτω¬ 
ση να ζητήσει περαιτέρω στοιχεία που θεμελιώνουν το αί¬ 
τημα του συνεταιρισμού ή του παραγωγού, εφ’ όσον τα 
υποβληθέντα κρίνονται γενικότερα ανεπαρκή. 

10. Η άδεια παραγωγού ανανεώνεται μετά τη συνταξιο- 
δότησήτου απότονοικείο ασφαλιστικό φορέα, εφ’ όσοντο 
ζητήσει εντός έτους από την τελευταία προσέλευσή του 
στη Λαϊκή Αγορά. Σε κάθε άλλη περίπτωση απαγορεύεται 
η ανανέωση. Αν ο παραγωγός απουσιάζει από τη Λαϊκή 
Αγορά πέραν του έτους χάνει το δικαίωμα προσέλευσης 
στην αγορά που ανήκε και τοποθετείται σε αγορά κατά την 
κρίση του Δ.Σ. του Τ.Λ.Α.. Αν δε παραιτηθεί της αδείας του 
χορηγείται σε αυτόν ή μέλος της οικογένειάς του νέα άδεια 
εντός έτους και τοποθετείται στις αγορές που ανήκε. 

11. Το ύψος των ποσοτήτων που πωλούνται ημερησίως 
από παραγωγούς αναγράφεται στο δελτίο αποστολής και 
σε αντίστοιχο βιβλίο, από τους ίδιους, τα οποία ελέγχονται 
από τον αρμόδιο υπάλληλο και θεωρούνται από αυτόν οι 
αναγραφόμενες στην παραγωγική άδεια ποσότητες. Αντί¬ 
στοιχος έλεγχος γίνεται και στους επαγγελματίες πωλητές 
(τιμολόγια-ποσότητες κ.λ.π.). Σε περίπτωση διαφωνίας ως 
προς τις ποσότητες αίρεται αυτή από επιτροπή αποτελού- 
μενη από τον ίδιο υπάλληλο και τους προέδρους των πα¬ 
ραγωγών και επαγγελματιώντης συγκεκριμένης αγοράς ή 
τους εξουσιοδοτημένους εκπροσώπους αυτών. 

12. Οι άδειες Παραγωγών εκδίδονται από την οικεία Νο¬ 
μαρχιακή Αυτοδιοίκηση που διαμένει ο ενδιαφερόμενος 
και θεωρείται από τη Νομαρχία της περιοχής που ο Πα¬ 
ραγωγός πρόκειται να διαθέσει τα προϊόντα του (ξηροί 
καρποί, λάδι, ελιές, ξηρά σύκα, οπωροκηπευτικά, κ.λ.π. 
αγροτικά προϊόντα) σε Λαϊκές Αγορές δήμων της χώρας 
με πληθυσμό άνω των 5.000 κατοίκων και ανεξάρτητα εάν 
υπάρχουν κενές θέσεις στους χώρους που παραχωρούν 

οι Δήμοι για τη λειτουργία των Λαϊκών Αγορών. Όσον 
αφορά τα δικαιολογητικά για την έκδοση Παραγωγικών 
Αδειών ισχύουν όπως ακριβώς αναφέρονται στην παρού¬ 
σα. Η ρύθμιση αυτή δεν αφορά έκδοση αδειών της περι¬ 
φέρειας Ν.Α. Αθηνών-Πειραιώς. 

Άρθρο 3 

1. Οι επαγγελματίες πωλητές Λαϊκών Αγορών διαθέ¬ 
τουν μόνο μία από τις παρακάτω κατηγορίες ειδών: 

Α) Οπωροκηπευτικά (στα οποία περιλαμβάνονται για οι¬ 
κονομία τα άνθη και τα αυγά) 

Β) Νωπά ψάρια. 

Γ) Κατεψυγμένα ψάρια και λαχανικά 

Δ) Είδη παντοπωλείου - όσπρια 

Ε) Ξηροί καρποί, μέλι, ζαχαρώδη προϊόντα 

Στ) Φυτά, πήλινα, πλαστικές γλάστρες και χώμα 

Ε) είδη κυλικείου 

Η)Σακούλες 

Θ) Υποδήματα - Τσάντες 

I) Είδη Νεωτερισμού - Λευκά είδη 

ΙΑ) Είδη Υαλοπωλείου - πλαστικά με το μέτρο 

ΙΒ) Βιολογικά προϊόντα 

2. Το Δ. Σ. του Τ.Λ.Α. με απόφασή του δύναται να καθο¬ 
ρίζει τροποποιεί ή συμπληρώνει τα προς πώληση είδη 
μιας εκάστης των παραπάνω κατηγοριών. 

3. Επιτρέπεται επίσης με απόφαση του Δ.Σ. του Τ.Λ.Α. η 
μετατροπή οποιουδήποτε επαγγέλματος σε άλλο επάγ¬ 
γελμα της προηγούμενης παραγράφου υπό την προϋπό¬ 
θεση ότι θα τοποθετείται στα ομοειδή επαγγέλματα. 

4. Επιτρέπεται η μεταβίβαση αδειών σε συγγενείς του κα¬ 
τόχου εξ αίματος μέχρι τρίτου βαθμού ή εξ αγχιστείας μέ¬ 
χρι δεύτερου βαθμού και στον ή στην σύζυγο αν το επιθυ¬ 
μεί ο κάτοχος ή σε περίπτωση θανάτου αδειούχου. Νομι¬ 
μοποιείται ο αδειούχος να μεταβιβάσει την άδειά του 
εφόσον: α) ήταν κάτοχος αυτής επί ένα (1) έτος τουλάχι¬ 
στον και β) προσκομίζει πιστοποιητικό που αποδεικνύεται 
ο βαθμός συγγένειας. Ειδικότερα, σε περίπτωση θανάτου 
η σχετική αίτηση του συγγενούς υποβάλλεται εντός εξα¬ 
μήνου από του θανάτου του αδειούχου μαζί με την παραί¬ 
τηση των περισσοτέρων του ενός δικαιουμένων. Σε περί¬ 
πτωση δε αναπηρίας η άδεια μπορεί να μεταβιβαστεί 
στους ανωτέρω συγγενείς του, προσωρινά, μέχρις αποκα- 
ταστάσεωςτης υγείας του αδειούχου ο οποίος υποχρεού- 
ται να προσκομίσει τα απαραίτητα προς τούτο δικαιολογη- 
τικά. Αν ο αδειούχος δεν προβεί στην κατά την προηγού¬ 
μενη παράγραφο προσωρινή μεταβίβαση η άδεια 
παραμένει ανενεργής επί τριετία. Μετά την πάροδο της 
τριετίας ανακαλείται η άδεια. Αν μεταγενέστερα εκλείψουν 
οι λόγοι της αναστολής και ο τέως αδειούχος δεν δικαιού¬ 
ται σύνταξης, αυτομάτως αναβιώνει η άδειά του, τοποθε¬ 
τείται δε σε αγορά που υπάρχουν διαθέσιμες θέσεις. 

5. Η μεταβίβαση γίνεται στους ανωτέρω μόνο εφόσον 
πληρούν τις βασικές προϋποθέσεις όπως αυτές απαριθ- 
μούνται στα άρθρα 1 και 2 της παρούσας με εξαίρεση το 
όριο ηλικίας σε περίπτωση προσωρινής μεταβίβασης την 
οποία και θα αποφασίζει το Δ.Σ. του Ταμείου. 

Σε περίπτωση έγκρισης από το Δ.Σ. του Τ.Λ.Α. προσω¬ 
ρινής μεταβίβασης σε άτομο που έχει υπερβείτο 53ο έτος 
της ηλικίας του αυτό δεν θα δικαιούται την οριστικοποίη¬ 
ση της μεταβίβασης. 

6. Μετά την παρέλευση των προαναφερθεισών προθε¬ 
σμιών, αν δεν υποβληθεί σχετική αίτηση η άδεια ανακα¬ 
λείται, χωρίς καμία άλλη διαδικασία. 

7. Επαγγελματίας πωλητής ο οποίος μεταβιβάζει την 


άδειά του, δεν θα δικαιούται νέας αδείας τουλάχιστον για 
μία πενταετία. 

8. Επιτρέπεται η αναπλήρωση μόνο σε συγγενείς εξ αί¬ 
ματος ή εξ αγχιστείας μέχρι τον 2ο βαθμό και στον ή στην 
σύζυγο, μέχρι και 4 μήνες τον χρόνο για λόγους υγείας 
του αδειούχου αποδεικνυομένων από σχετική βεβαίωση 
του ασφαλιστικού του φορέα ή Δημόσιου Νοσοκομείου. 
Σε άλως εξαιρετικές περιπτώσεις το Δ.Σ. του Τ.Λ.Α. δύνα- 
ται να παρατείνει την αναπλήρωση για 4 επιπλέον μήνες. 

9. Επιτρέπεται η υποβοήθηση του κατόχου αδείας από 
τον/την σύζυγο ή συγγενείς εξ αίματος μέχρι τρίτου βαθ¬ 
μού ή εξ αγχιστείας μέχρι δευτέρου βαθμού. 

10. Επιτρέπεται η πρόσληψη μέχρι 2 υπαλλήλων από 
πωλητές που διαθέτουν είδη που δικαιολογούν αυτή την 
παρέκκλιση (ιδία ογγώδη ή βαριά προϊόντα). Η πρόσληψη 
αυτή εγκρίνεται από το Δ.Σ. του Τ.Λ.Α. εφόσον προσκομι¬ 
στούν σε αυτό τα παρακάτω δικαιολογητικά. 

α) Αίτηση του πωλητή με πλήρη στοιχεία ταυτότητας 
του ή των υπό πρόσληψη υπαλλήλων. 

β) Σύμβαση εργασίας 

γ) Κάρτα αναγγελίας πρόσληψης από τον Ο.Α.Ε.Δ. 

δ) Πρόσφατο απόσπασμα ποινικού μητρώου του ή των 
υπό πρόσληψη υπαλλήλων 

ε) Αντίγραφο του τελευταίου εκκαθαριστικού σημειώμα¬ 
τος ή υπεύθυνη δήλωση του Ν. 1599/86 περί μη υποβολής 
δήλωσης φόρου εισοδήματος, επικυρωμένη από την ΔΟΥ 
του τόπου κατοικίας του ή των υπό πρόσληψη υπαλλήλων. 

στ) Υπεύθυνη δήλωση του Ν. 1599/86 του ή των υπό πρό¬ 
σληψη υπαλλήλων στην οποία θα δηλώνεται ότι: Δεν ασκεί 
άλλο επάγγελμα ή επαγγελματική δραστηριότητα και ότι ο 
ίδιος ή η σύζυγος ή τα προστατευόμενα μέλη της οικογέ- 
νειάς του δεν έχουν άδεια επαγγελματική ή παραγωγική 
για τις λαϊκές αγορές της χώρας ή για υπαίθριο εμπόριο. 

Προκειμένου περί αλλοδαπού υπαλλήλου απαιτείται η 
πράσινη κάρτα ή άδεια εργασίας. 

Η διαγραφή υπαλλήλου θα γίνεται με αίτηση του πωλη¬ 
τή και υπεύθυνη δήλωσή του. 

Η απόφαση πρόσληψης ή διαγραφής του υπαλλήλου 
θα κοινοποιείται από το Τ.Λ.Α. στο υποκατάστημα ΙΚΑτου 
τόπου κατοικίας του αδειούχου πωλητή. 

11. Επαγγελματίας πωλητής ο οποίος με αίτησή του πα- 
ραιτείταιτης άδειας του διαγράφεται οριστικά με απόφα¬ 
ση του Τ.Λ.Α. Μπορεί να την ανακαλέσει εντός μηνάς από 
την υποβολή της παραίτησης. 

12. Αλλαγή λαϊκής αγοράς επιτρέπεται με απόφαση του 
Δ.Σ. σε κάτοχο αδείας μετά από αίτησή του μόνον: 

α) αν ο απών έχει παραμείνει στην λαϊκή αγορά από την 
οποία ζητάει να μετακινηθείτουλάχιστον επί ένα (1) έτος και 

β) η λαϊκή αγορά προς την οποία ζητάει να μετακινηθεί 
είναι μικρότερης δυναμικότητας από την αγορά που προ¬ 
έρχεται ή τουλάχιστον η δεύτερη έχει επαρκή χώρο, ώστε 
για ένα τουλάχιστον μήνα αιτήσεις άλλων πωλητών με τις 
ίδιες προϋποθέσεις να ικανοποιούνται. Στην αλλαγή λαμ- 
βάνεται σοβαρά υπόψη το είδος των πωλουμένων προϊό¬ 
ντων από τον αιτούντα πωλητή και όπου διαπιστωμένα δε 
συντρέχουν οι περιοριστικοί λόγοι του προηγούμενου 
εδάφιου το ΔΣ μπορεί να αποφασίζει άμεσα. 

13. Αμοιβαία αλλαγή λαϊκής αγοράς (κατηγορίας ή κλι¬ 
μακίων) ή θέσης ή αμοιβαία μετατροπή επαγγέλματος 
επιτρέπεται σε κάτοχο αδείας μόνο εάν α) και οι δύο εν¬ 
διαφερόμενοι δεν έχουν υπερβεί το 55ο έτος της ηλικίας 
τους, ανεξάρτητα της μεταξύ των διαφοράς ηλικίας ή 
συνδέονται με συγγένεια εξ αίματος ή εξ αγχιστείας μέχρι 
δευτέρου βαθμού και β) τηρηθούν οι προϋποθέσεις της 
περίπτωσης α της παραγράφου 11. 

Σε περίπτωση υπέρβασης του ορίου ηλικίας των 55 
ετών θα αποφασίζει σχετικά το Δ.Σ. του Τ.Λ.Α. 

14. Τα διατιθέμενα σε Λαϊκές Αγορές είδη ζωτικής προ¬ 
έλευσης πρέπει να πληρούν τους κατωτέρου όρους οι 
οποίοι αναγράφονται και στο σώμα των χορηγουμένων 
αδειών: 

α) Θα πρέπει να διακινούνται και να διατίθενται σε ειδι¬ 
κά διασκευασμένα οχήματα αυτοκίνητα ή ρυμουλκούμε- 
να, σύμφωνα με την αριθ. Α.β/8577/8.9.93 Υγειονομική 
Διάταξη καθώς και κάθε άλλη Υγειονομική Διάταξη. 

β) Οι θερμοκρασίες συντήρησης για τα πουλερικά, θα 
πρέπει να είναι οι ακόλουθες 

- νωπά από -2° Θ μέχρι +4° Θ 

- κατεψυγμένα κάτω των -12° Θ. 

γ) Οι θερμοκρασίες συντήρησης για τα αλιεύματα, θα 
πρέπει να είναι ακόλουθες 

- νωπά στη θερμοκρασία τήξης του πάγου και 

- κατεψυγμένα, στους -18° Ο με ενδεχόμενα διακύμαν¬ 
ση προς τα άνω +3° Ο. 

15. Οι Λαϊκές Αγορές Νομαρχιακής Αυτοδιοίκησης Αθη¬ 
νών - Πειραιώς, λειτουργούν από Δευτέρα μέχρι Σάββατο. 

16. Τα θέματα που αναφέρονται στις παραγράφους 3,4, 
5, 7, 8,9,11,12,13του παρόντος άρθρου, αφορούνεπαγ- 
γελματίες και παραγωγούς πωλητές λαϊκών αγορών. 

Άρθρο 4 

Με αποφάσεις του αρμόδιου Υπουργού συγκροτούνται 
επιτροπές για τον έλεγχο των επαγγελματιών και παρα¬ 
γωγών πωλητών λαϊκών αγορών οι οποίες απαρτίζονται 
κατά περίπτωση ως εξής : 

1η Επιτροπή : α) έναν υπάλληλο της Γενικής Γραμμα¬ 
τείας Εμπορίου ως πρόεδρο, β) έναν Γεωπόνο του Υπουρ¬ 
γείου Γ εωργίας γ) έναν υπάλληλο της Γ ενικής Γ ραμματεί- 
ας Καταναλωτή δ) έναν υπάλληλο του Ταμείου Λαϊκών 
Αγορών και ε) ένα μέλος του Διοικητικού Συμβουλίου του 
Τ.Λ.Α. με τους νόμιμους αναπληρωτές τους. 

2η Επιτροπή: α) έναν υπάλληλο της Γ ενικής Γ ραμματείας 
Εμπορίου ως Πρόεδρο β) έναν Γεωπόνο του Υπουργείου 
Γ εωργίας γ) έναν υπάλληλο του Ταμείου Λαϊκών Αγορών δ) 
έναν εκπρόσωπο της ΠΟΣΠΛΑ και ε) έναν εκπρόσωπο της 
ΠΟΣΠΑΠΠΛΑ με τους νόμιμους αναπληρωτές τους. 

Η γραμματειακή υποστήριξη των επιτροπών θα γίνεται 
από υπαλλήλους του Τ.Λ.Α. 

Έργο των επιτροπών αυτών θα είναι ο έλεγχος των πω¬ 
λητών (επαγγελματιών και παραγωγών) στις λαϊκές αγο¬ 
ρές, καθώς και ο έλεγχος των παραγωγών στους τόπους 
καταγωγής των προϊόντων τους, προκειμένου να διαπι¬ 
στώνεται το ακριβές της ποσότητας και του είδους των 
δηλωθέντων από αυτούς προς διάθεση προϊόντων, οι 
καλλιεργήσιμες εκτάσεις κλπ. 

Οιπαραπάνω επιτροπές θα διενεργούντακτικούς (ανάπε¬ 
ριοχή) και έκτακτους ελέγχους, με απόφαση του Προέδρου 
του ΔΣ του Τ.Λ.Α. και σε περίπτωση απουσίας του με από¬ 
φαση του Αντιπροέδρου. Μετά από κάθε έλεγχο θα υπο¬ 
βάλλονται στο ΔΣτου Τ.Λ.Α. λεπτομερείς εκθέσεις ελέγχου. 

Άρθρο 5 

Κυρώσεις 

Οι κυρώσεις που επιβάλλονται για παράβαση οποιοσ¬ 
δήποτε διάταξης, που αφορά τις Λαϊκές αγορές είναι: α) 
το χρηματικό πρόστιμο, β) η αναστολή της άδειας, γ) η 
προσωρινή ή οριστική ανάκληση της άδειας και δ) η αλ¬ 
λαγή της λαϊκής αγοράς. 


Ειδικότερα: 

1. Στους επαγγελματίες πωλητές που απουσιάζουν από 
την εργασία τους αδικαιολόγητα ή καθυστερούν την κα¬ 
ταβολή των προς το ΙΚΑ και το Τ.Λ.Α. οικονομικών υπο- 
χρεώσεώντους, πέραν του διμήνου, ανακαλείται η άδειά 
τους. Επαναχορηγείται η άδεια με αίτησή τους εφόσον 
τακτοποιήσουν τις οικονομικές τους υποχρεώσεις και 
προσκομίσουν βεβαίωση της οικείας ΔΟΥ ότι δεν έχουν 
διακόψειτηνεργασίατους, ή αντίγραφο φορολογικής δή¬ 
λωσης καθώς και απόδειξη καταβολής τυχόν επιβληθέ- 
ντος προσώπου. 

Η εν λόγω απόφαση ανάκλησης κοινοποιείται στον εν¬ 
διαφερόμενο και οι συνέπειές της επέρχονται μετά από 
παρέλευση πέντε ημερολογιακών ημερών από την κοινο¬ 
ποίησή τους. 

2. Σε περίπτωση μη συμμόρφωσης με την παραπάνω 
απόφαση ο επαγγελματίας πωλητής για κάθε μέρα προ¬ 
σέλευσης καταβάλλει ύστερα από απόφαση του ΔΣ πρό¬ 
στιμο 20.000 δρχ. Το ίδιο πρόστιμο καταβάλλει και ο πα¬ 
ραγωγός όταν: 

α) προσέρχεται στη Λαϊκή Αγορά μετά την παρέλευση 
πέντε (5) ημερολογιακών ημερών από τη λήξη της άδειός 
του, β) τα προς πώληση προϊόντα δεν αναγράφονται στην 
παραγωγική του άδεια ή έχει εξαντληθεί η ποσότητα αυ¬ 
τών και διαθέτει αυτά για χρονικό διάστημα μεγαλύτερο 
των πέντε (5) ημερολογιακών ημερών και γ) στερείται 
κάρτας προσέλευσης εφ’ όσον έχει παρέλθει το ίδιο ως 
άνω χρονικό διάστημα από την τελευταία έλλειψη. 

3. Με πρόταση του Τ.Λ.Α. και απόφαση του Δ.Σ. του 
Τ.Λ.Α. επιβάλλεται πρόστιμο ή ανακαλείται η άδεια του 
πωλητή, προσωρινά ή οριστικά ή καιταδύοαναλόγωςτης 
βαρύτητας των παραβάσεων, στις εξής περιπτώσεις : 

α) όταν διαταράσσει καθ’ οιονδήποτε τρόπο τη λει¬ 
τουργία της αγοράς με διαπληκτισμούς και ύβρεις. 

β) όταν δεν προσέρχεται καθημερινά στη λαϊκή αγορά 
αδικαιολογήτους. 

γ) όταν καθ’ οιονδήποτε τρόπο παρακωλύει το έργο των 
οργάνων ελέγχου. 

δ) όταν γίνεται η πώληση των ειδών του, χωρίς την αυ¬ 
τοπρόσωπη παρουσία ή το νόμιμου αναπληρωτή του. 

4. Στους υπότροπους πωλητές, δηλαδή εκείνους που 
σε χρονικό διάστημα δώδεκα (12) μηνών έχει ανακληθεί η 
άδεια τουλάχιστον δύο φορές ή έχει επιβληθεί πρόστιμο 
περισσότερο από μία φορά, δύναται να επιβληθεί και πρό¬ 
στιμο, πολλαπλάσιο αυτού της παραγράφου 2 ή να γίνει 
αλλαγή αγοράς (ολόκληρου ή κλιμακίων). 

5. Η ψευδής δήλωση εκ μέρους του παραγωγού, που 
αναφέρεται στο ιδιοκτησιακό καθεστώς των κτημάτων ή 
στην παραχθείσα, κατεχόμενη και διατιθέμενη απ’ αυτόν 
ποσότητα, συνεπάγεται την ανάκληση της αδείας και τη 
μη επαναχορήγηση στον ίδιο και σε μέλος της οικογένει- 
άς του, ομοίας, επί ένα τουλάχιστον έτος. Επί πλέον στις 
περιπτώσεις αυτές επιβάλλεται και πρόστιμο. 

6. Απαγορεύεται από οποιονδήποτε πωλητή η έκθεση 
προς πώληση ή η πώληση ευαλλοίωτων προϊόντων, τα 
οποία εκτιθέμενα μπορεί να προκαλέσουν βλάβη στην 
υγεία του καταναλωτή. Η αρμόδια διεύθυνση της Νομαρ¬ 
χίας υποχρεούται για την τήρηση των κανόνων υγιεινής 
των διατιθέμενων στις Λαϊκές Αγορές προϊόντων με γνώ¬ 
μονα την προστασία του καταναλωτή. Σε περίπτωση πα¬ 
ράβασης επιβάλλεται ανάλογο πρόστιμο ή ανακαλείται 
προσωρινά η άδεια ή και τα δύο. 

7. Όπου στην παρούσα προβλέπεται η διακριτική ευχέ¬ 
ρεια του ύψους του επιβαλλομένου προστίμου, αυτή 
πραγματοποιείται με απόφαση του ΔΣτου Τ.Λ.Α. 

8. Το ΔΣ του Τ.Λ.Α. συγκροτεί στην αρχή κάθε χρόνου 
7μελή επιτροπή, η οποία απαρτίζεται από ένα (1) υπάλλη¬ 
λο της αρμόδιας Δ/νσης της Γενικής Γραμματείας Εμπο- 
ρίουτου Υπουργείου Ανάπτυξης, δύο (2) υπαλλήλουςτου 
Τ.Λ.Α. από έναν (1) εκπρόσωπο των επαγγελματιών και 
παραγωγών και από δύο (2) μέλη του ΔΣτου Τ.Λ.Α. (πλην 
των εκπροσώπων των πολιτών) και η οποία επιβάλλει 
ανέκκλητα την κύρωση της αναστολής αδείας μέχρι έξι 
(6) ημερών, για παραβάσεις λειτουργίας των Λαϊκών Αγο¬ 
ρών (χρησιμοποίηση αδήλωτου υπαλλήλου, τήρηση κα¬ 
θαριότητας, ωράριο, πινακίδες κλπ). Σε περίπτωση υπο¬ 
τροπής των παραβατών εντός έτους επιβάλλονται από το 
ΔΣ του Τ.Λ.Α. οι ανωτέρω ποινές της παραγράφου 3 του 
παρόντος άρθρου. 

9. Απαγορεύεται η μη αυτοπρόσωπη παρουσία του πω- 
λητή (επαγγελματία ή παραγωγού) στη Λαϊκή Αγορά, στη 
δύναμη της οποίας ανήκει. Ειδικά στην περίπτωση που 
επαγγελματίας πωλητής δεν προσέρχεται αυτοπροσώ¬ 
πως για χρονικό διάστημα τουλάχιστον ενός μηνάς, το 
Ταμείο έχει δικαίωμα να μην εισπράπειτις προς το IΚΑ και 
Τ.Λ.Α. οικονομικές του υποχρεώσεις. 

Άρθρο 6 

1. Με απόφαση του Υπουργού Ανάπτυξης συγκροτείται 
Επιτροπή για την αναθεώρηση των επαγγελματικών αδει¬ 
ών που έχουν χορηγηθεί η οποία απαρτίζεται από : 

α) τον Δ/ντή του Τ.Λ.Α. ως Πρόεδρο, β) έναν υπάλληλο 
της Γ ενικής Γ ραμματείας Εμπορίου, γ) έναν υπάλληλο του 
Τ.Λ.Α., δ) τον Πρόεδρο της Ομοσπονδίας ΠωλητώνΛαϊκών 
Αγορών, ε) τον Πρόεδρο της Ομοσπονδίας Παραγωγών 
Λαϊκών Αγορών, με τους νόμιμους αναπληρωτές τους. 

2. Κάθε κάτοχος επαγγελματικής άδειας θα προσκομί¬ 
ζει στο Τ.Λ.Α. σε προθεσμία (2 μηνών) από την ημερομη¬ 
νία συγκρότησης της Επιτροπής μαζί με την άδειά του και 
τα παρακάτω δικαιολογητικά: 

Α) Αίτηση του αδειούχου με δύο πρόσφατες φωτογρα¬ 
φίες. 

Β) Υπεύθυνη δήλωση ότι: 

1) Ο αδειούχος πωλητής δεν ασκεί ή ασκεί άλλο επάγ¬ 
γελμα και ποιο και ότι ο ίδιος, ο/η σύζυγος ή προστατευό- 
μενο μέλος της οικογένειάς του δεν έχει άλλη άδεια επαγ¬ 
γελματική ή παραγωγική για τις λαϊκές αγορές της χώρας. 

2) Ο εν λόγω αδειούχος πωλητής προσέρχεται αυτο¬ 
προσώπως στη δύναμη της λαϊκής αγοράς καθ’ όλες τις 
ώρες λειτουργίας της. 

3) Δεν ασκεί άλλη επαγγελματική δραστηριότητα ή 
ελευθέριο επάγγελμα. 

Γ) Εκκαθαριστικά σημειώματα της ΔΟΥ και αντίγραφα 
φορολογικών δηλώσεων των τριών τελευταίων ετών. 

Δ) Ποινικό Μητρώο. 

Ε) Αποδείξεις καταβολής ετήσιου φόρου των τριών τε¬ 
λευταίων ετών. 

3. Σε περίπτωση που διαπιστωθεί ότι : α) Ο κάτοχος 
επαγγελματικής άδειας δεν εργάζεται αυτοπροσώπως 
στις λαϊκές αγορές, β) ασκεί άλλο επάγγελμα, γ) συντα- 
ξιοδοτείταιαπότο Δημόσιο, ΤΣΑ, ΤΕΒΕ, ΙΚΑκλπ (πληντων 
πωλητών στους οποίους χορηγείται σύνταξη ΙΚΑ λόγω 
γήρατος), η Επιτροπή θα εισηγείται στο Διοικητικό Συμ¬ 
βούλιο την οριστική ανάκληση της άδειας. Το ΔΣ θα απο¬ 
φασίσει για την οριστική ανάκληση της αδείας. 

4. Η αναθεώρηση πραγματοποιείται όταν αυτό κριθεί 
αναγκαίο από το Δ. Σ. του Τ.Λ.Α. 


Άρθρο 7 

1. Οι νέες θέσεις που προέρχονται είτε από επεκτάσεις 
λαϊκών αγορών είτε από τη δημιουργία νέων λ. αγορών 
καλύπτονται από πωλητές (επαγγελματίες και παραγω¬ 
γούς) σε αναλογία 1:1. 

2. Οι κενούμενες θέσεις καλύπτονται από την κατηγο¬ 
ρία πωλητών (επαγγελματικών ή παραγωγών) στην οποία 
ανήκε ο πρώην κάτοχός τους. 

3. Το ΔΣτου Τ.Λ.Α. κατανέμειτις εκάστοτε υφιστάμενες 
κενές θέσεις σε κατόχους αδειών συνεκτιμώντας : α) την 
αρχαιότητα της χορηγηθείσας άδειας και β) τον αριθμό 
των θέσεων που κατέχει ο κάθε ενδιαφερόμενος, μετά 
από αξιολόγηση. Όπου δε συντρέχουν ίδιες προϋποθέ¬ 
σεις χωρεί κλήρωση. 

4. Πωλητής λαϊκών αγορών (επαγγελματίας ή παραγω¬ 
γός) ο οποίος απουσιάζει αδικαιολόγητα από την λαϊκή 
αγορά πέραν του τετραμήνου στερείται της θέσης του. 

Άρθρο 8 

Μεταβατική διάταξη 

Επαναχορηγούνται από τη δημοσίευση της παρούσας 
οι άδειες που αφαιρέθηκαν για οικονομικούς λόγους με¬ 
τά το 1999 από κατόχους αδείας τουλάχιστον επί μία πε¬ 
νταετία εφόσον το σχετικό αίτημά τους έχει ήδη απορρι- 
φθεί από το ΔΣ του Τ.Λ.Α. και τοποθετούνται στις ομάδες 
λαϊκών αγορών που ανήκαν, σε διαφορετικά όμως κλιμά¬ 
κια, εφόσον πληρούντις βασικές προϋποθέσεις όπως αυ¬ 
τές απαριθμούνται στα άρθρα 1 και 2 της παρούσας εξαι- 
ρουμένου του ορίου ηλικίας. 

Άρθρο 9 

Επιθεώρηση - Εποπτεία 

1. Οι υπάλληλοι που εποπτεύουν τις λ. αγορές εναλλάσ¬ 
σονται σε όλες τις αγορές τουλάχιστον ανά τετράμηνο. 

2. Με αποφάσεις του Δ.Σ. του Τ.Λ.Α. ορίζονται οι επιθε¬ 
ωρητές για ένα χρόνο. Με όμοιες αποφάσεις παύουν να 
ασκούντο καθήκοντά τους ή παρατείνεται η θητεία τους. 

Άρθρο 10 

Εξουσιοδοτικές διατάξεις 

1. Τα θέματα που ανακύπτουν από την εφαρμογή της 
παρούσης αρμόδιο να τα επιλύει είναι το ΔΣ του Τ.Λ.Α. 

2. Ανατίθεται στον Προϊστάμενο του Τ.Λ.Α. με απόφασή 
του, μετά από σύμφωνη γνώμη του ΔΣτου Τ.Λ.Α. να ρυθμί¬ 
ζει όλα τα θέματα που ανάγονται στην εύρυθμη λειτουργία 
των λαϊκών αγορών δικαιοδοσίας του Τ.Λ.Α. (π.χ. διαστά¬ 
σεις θέσεων, ωράριο λειτουργίας, μετατροπή αδείας ως 
προς τα πωλούμενα είδη, αναστολή ποινών λόγω εορτών, 
δικαιολογητικά πτηνοτρόφων, συμπληρωματικά στοιχεία 
αδειών, μετακίνηση αγορών, κατάργηση θέσεων κλπ). 

Άρθρο 11 

Με την παρούσα καταργούνται η Α2-1646/99 και Α2- 
3610/11.10.2000 Υπουργικές αποφάσεις καθώς και κάθε 
άλλη διάταξη που ρυθμίζει θέματα της παρούσας. 

Η παρούσα της οποίας η ισχύς αρχίζει από τη δημοσίευ¬ 
σή της να δημοσιευτεί στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Οκτωβρίου 2001 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




